KOMMISSIONENS AFGØRELSE

af 22. juli 2020

om at give den centrale administrator for Den Europæiske Unions transaktionsjournal anvisning om at indføre ændringerne i de nationale tildelingstabeller over luftfartskvoter til gratistildeling i 2020 fra de medlemsstater, der forvalter luftfartøjsoperatører, som har udført flyvninger fra EU til Schweiz i Den Europæiske Unions transaktionsjournal

(2020/C 375/08)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Unionen og om ændring af Rådets direktiv 96/61/EF (1),

under henvisning til Kommissionens forordning (EU) nr. 389/2013 af 2. maj 2013 om oprettelse af et EU-register i henhold til Europa-Parlamentets og Rådets direktiv 2003/87/EF og Europa-Parlamentets og Rådets beslutning nr. 280/2004/EF og nr. 406/2009/EF, og om ophævelse af Kommissionens forordning (EU) nr. 920/2010 og (EU) nr. 1193/2011 (2), særlig artikel 55, stk. 3, og

ud fra følgende betragtninger:

1) Kommissionens afgørelse 2011/638/EU (3) fastlagde benchmarks med henblik på tildeling af gratis drivhusgasemissionskvoter til luftfartøjsoperatører i henhold til artikel 3e, stk. 1, i direktiv 2003/87/EF.

2) I henhold til artikel 28a, stk. 7, i direktiv 2003/87/EF finder den midlertidige undtagelse vedrørende flyvninger til og fra tredjelande anvendelse på lande med en aftale i henhold til artikel 25 eller 25a i nævnte direktiv, der kun er indgået i overensstemmelse med bestemmelserne i en sådan aftale.

3) Aftalen mellem Den Europæiske Union og Det Schweiziske Forbund om sammenkobling af deres systemer for handel med drivhusgasemissioner (4) (»sammenkoblingsaftalen«) blev undertegnet den 23. november 2017 og trådte i kraft den 1. januar 2020.

4) I punkt B i bilag I til sammenkoblingsaftalen om omfanget af dækningen fastsættes, at flyvninger, der afgår fra en flyveplads i EØS og ankommer til en flyveplads i Schweiz' område, er omfattet af omfanget for EU's emissionshandelssystem.

5) Den 18. maj 2020 vedtog Kommissionen delegeret afgørelse C(2020) 3107 om ændring af Europa-Parlamentets og Rådets direktiv 2003/87/EF for så vidt angår udelukkelse af flyvninger, der ankommer fra Schweiz, fra EU's emissionshandelssystem. Med ikrafttrædelsen af denne afgørelse er det nødvendigt at foretage de tilsvarende ændringer i de nationale tildelingstabeller for luftfart.

6) I henhold til artikel 55, stk. 3, i forordning (EU) nr. 389/2013 skal Kommissionen give den centrale administrator for Den Europæiske Unions transaktionsjournal anvisning om at uploade de reviderede nationale tildelingstabeller for luftfart i Den Europæiske Unions transaktionsjournal —

BESTEMT FØLGENDE:

Eneste artikel Den centrale administrator for Den Europæiske Unions transaktionsjournal gives anvisning om at uploade de reviderede nationale tildelingstabeller for luftfartskvoter til gratistildeling i 2020 fra de medlemsstater, der forvalter luftfartøjsoperatører, som har udført flyvninger fra EU til Schweiz, i Den Europæiske Unions transaktionsjournal. De reviderede nationale tildelingstabeller for luftfart er fastsat i bilaget.

Udfærdiget i Bruxelles, den 22. juli 2020. På Kommissionens vegne Frans TIMMERMANS Ledende næstformand

(1) EUT L 275 af 25.10.2003, s. 32.

(2) EUT L 122 af 3.5.2013, s. 1.

(3) Kommissionens afgørelse 2011/638/EU af 26. september 2011 om benchmarks med henblik på tildeling af gratis drivhusgasemissionskvoter til luftfartøjsoperatører i henhold til artikel 3e i Europa-Parlamentets og Rådets direktiv 2003/87/EF (EUT L 252 af 28.9.2011, s. 20).

(4) EUT L 322 af 7.12.2017, s. 3.